|  |
| --- |
|  |
| **Eötvös Loránd Tudományegyetem Természettudományi Kar Hallgatói Önkormányzat** |
| **Beszámoló** |
|  |
| **Béni Kornél** |
| **2013. február 12. – 2013. július 1.** |



**Időrendi bontás**

* Február 13. – EHÖK Elnökségi
* Február 15-17. – HÖOK Közgyűlés
* Február 18. – Választmány
* Február 19. – LEN költségvetés tárgyalás
* Február 19. – „Milyen a jó mentor” előadás
* Február 20. – Dékáni Tanács
* Február 20. – Kari Tanács
* Február 20. – EHÖK Elnökségi
* Február 21. – „Milyen a jó mentor” előadás
* Február 21. – TTK HÖK csapatépítő
* Február 25. – Választmány
* Február 25. – EHÖK Elnökségi
* Február 26. – LEN költségvetés tárgyalás
* Február 27. – EHÖK Elnökségi
* Február 27. – Hallgatói fórum
* Február 23. – EHÖK Küldöttgyűlés
* Március 4. – Adatvédelmi helyszíni ellenőrzés
* Március 4. – Választmány
* Március 6. – LEN megbeszélés
* Március 6. – EHÖK Elnökségi
* Március 7. – Nedves Est megbeszélés
* Március 7. – Mentorképzés
* Március 8. – TTK HÖK munkahétvége
* Március 9. – Mentorkirándulás
* Március 10. – TTK HÖK munkahétvége
* Március 12. - TTK HÖK Küldöttgyűlés
* Március 13 - Kari Költségvetési Bizottság ülés
* Március 13 - EHÖK Elnökségi
* Március 18 - Szenátus
* Március 18 - Választmány
* Március 20 - Dékáni Tanács
* Március 20 - Kari Tanács
* Március 20 - EHÖK Elnökségi
* Március 25 - Választmány
* Április 2 - Választmányi ülés
* Április 3 - EHÖK Elnökségi
* Április 4-7 - HÖOK Vezetőképző
* Április 8 - Választmány
* Április 10 - OHÜB
* Április 10 - EHÖK Elnökségi
* Április 12-14 - TTK HÖK Bevonó tábor
* Április 15 - Választmány
* Április 15 - TTK HÖK Küldöttgyűlés
* Április 17-23 - Mentor szóbeli meghallgatások
* Április 17 - Dékáni Tanács
* Április 17 - Kari Tanács
* Április 17 - EHÖK Elnökségi
* Április 22 - Választmány
* Április 24 - EHÖK Elnökségi
* Április 26-27 - Mentorhétvége
* Április 30 - LEN megbeszélés
* Május 1 - EHÖK Elnökségi
* Május 5-12 - LEN
* Május 8 - Dékáni Tanács
* Május 8 - Kari Tanács
* Május 10 - KolHÖK Küldöttgyűlés
* Május 11 - HÖOK Közgyűlés
* Május 13 - Választmány
* Május 15 - OHÜB
* Május 15 - EHÖK Elnökségi
* Május 21 - KolHÖK Küldöttgyűlés
* Május 22 - EHÖK Elnökségi
* Május 24 - Választmány
* Május 29 - EHÖK Elnökségi
* Június 5 - EHÖK Elnökségi
* Június 12 - EHÖK Elnökségi
* Június 13 - TTK Doktorandusz Önkormányzat ügyvivő megbeszélés
* Június 14 - Választmány
* Június 19 - Dékáni Tanács
* Június 19 - Kari Tanács
* Június 19 - EHÖK Elnökségi
* Június 20 - TTK HÖK rendezvényes megbeszélés
* Június 24 - Választmány
* Június 26 - OHÜB
* Június 26 - EHÖK Elnökségi
* Július 1 – EHÖK Küldöttgyűlés
* Július 1 - Szenátus

A felsoroltakon túl számos megbeszélésen, egyeztetésen vettem részt a TTK HÖK tisztségviselőivel, tisztségviselő jelöltjeivel, a többi Önkormányzat elnökével, valamint a Kar vezetésével.

**Szöveges Beszámoló:**

**Átadás-átvétel**

A megválasztásomat követően az átadás-átvétel gyorsan lezajlott köztem és elődöm között, így hamar belefoghattam az érdemi munkába, melyhez minden segítséget megkaptam, melyet ezúton is köszönök.

**Adatvédelem**

A nyilvánosságra kerülő, gólyatábori résztvevők adatait tartalmazó listák hamar bekerültek a köztudatba. Ennek eredményeképp megkérdőjeleződött a HÖK-ök adatkezelésének a biztonsága, amely eredménye egy átfogó ellenőrzés elrendelése lett. Az ellenőrzés kiterjedt a személyes és különleges adatok kezelésére, a HÖK irodáinak és raktárainak megközelíthetőségére, az informatikai biztonságra, a gólyatáborok szervezési körülményeire de még a HÖK egyéb, adatkezeléshez nem szorosan kötődő működési folyamataira is. Az ellenőrzéshez szükséges anyagok elkészítése igen sok munkával járt, ezúton is köszönöm mindenkinek aki közreműködött benne. Az ellenőrzés közben számos pozitív visszajelzést kaptunk, azonban adódtak hiányosságok is. Ezeket a hiányosságokat egy intézkedési tervben foglalt módon korrigáljuk, az intézkedési tervet a Rektori Ellenőrzési Önálló Osztály támogatta, Rektor Úr elfogadta. Az intézkedési tervben foglaltak teljesítése eddig jórészt megvalósult.

**Transzparencia**

Az átláthatóság, a transzparens működés (különös tekintettel a gazdasági és ösztöndíjakat érintő kérdésekre) a rendszeres közérdekű adatigényléseken túl is fontos kérdés, melyben a TTK HÖK élen jár, ezt a nemrég megjelent ELTE Online cikk csak megerősíti. A KHTEÖ a törvényi kereteket betartva nyilvános és mindenki számára véleményezhető, az éves gazdasági beszámoló részletes és nyilvános. A tisztségviselők rendszeres közéleti ösztöndíjainak maximális összege nyilvános, alapszabályban rögzített. A különböző ösztöndíjak bírálásának metódusa szintén nyilvános, magyarázattal együtt megtekinthető a honlapon.

Kiemelkedő Hallgatói Teljesítmény Egyszeri Ösztöndíja

A KHTEÖ a jutalomkeret pályázat utódja. Új pályázati kiírást fogadott el a Küldöttgyűlés, a pályázat leadása jelentősen egyszerűsödött, online lebonyolítható az első pályázást megelőző nyilatkozattételt követően. A pályázatok ennek megfelelően könnyedén véleményezhetőek bárki számára.

**Oktatásszervezési ügyek**

Jövőre bevezetésre kerül az E-index. Az ezzel kapcsolatos egyeztetések és előkészítő munkák aktív hallgatói részvétellel történtek, hallgatóbarát konstrukció alakult ki. A jövőben sok problémától fog mentesíteni mindenkit az E-index.

A jövőre induló osztatlan tanárképzéssel kapcsolatban még mindig sok nyitott kérdés áll fenn. A lényegesen eltérő álláspontok azonban konvergálni látszanak.

**Képzések**

A TTK HÖK bevonó tábora megnyugtatóan sok résztvevővel került lebonyolításra, eredményes szakmai munka zajlott a hétvégén.

Az önképző hétvége a létszámot tekintve nem mondható ennyire sikeresnek, köszönhető ez a szorgalmi időszak végére összesűrűsödő programoknak, ami a hétvége elnapolására kényszerített minket. Így a vizsgaidőszak második hétvégéjén megrendezésre kerülő önképző hétvége a vártnál kisebb létszámmal, de hasznos operatív munkával, a képviselőválasztáson újonnan megválasztott képviselők bevonásával zajlott le.

A mentorképzés többé-kevésbé a tervezettnek megfelelően halad. A szóbeli meghallgatásokra vonatkozó szabályok értelmezéséből, és azok lebonyolításából adódtak problémák. Szerencsére ezek nem befolyásolják a mentorok szakmai fejlődését.

**Új Alapszabály**

A TTK HÖK új alapszabálya az április 15-i Szenátust követően lépett hatályba. Ezzel változott a Küldöttgyűlés összetétele, szakterületenként hallgatólétszám alapján arányosítva. Új tisztségek születtek, valamint nem utolsó sorban a tisztségviselők maximális rendszeres közéleti ösztöndíjainak összege módosult, döntően csökkenő irányba.

**Képviselőválasztás**

A következő képviselői ciklusra voatkozó Küldöttgyűlési képviselőválasztás 28,22%-os részvételi aránnyal volt érvényes és eredményes. A választási időszak meghosszabbításra szorult, és az aktív kommunikációi is az ideálisnál később kezdődött el. Ennek ellenére a részvételi arány kielégítőnek mondható.

**Rendezvényszervezés**

A hallgatói rendezvényszervezés mikéntje az egyetemvezetés körében is sokáig nyitott kérdés volt. Nem volt tisztázott, hogy közbeszerzéses, vagy kivételi körös megbízási szerződéses konstrukció alkalmazható-e. Többek között ennek köszönhető a Nedves Est elmaradása is. A szakos rendezvények és a LEN lebonyolítása megvalósult, sikeres rendezvényeket tudhatunk magunk mögött.

**Költségvetési hiány**

Az EHÖK költségvetése a várakozásokkal ellentétben nem került kiegészítésre, így minden költésünket szüneteltetni kellett. Ez a mentortábort érintheti súlyosan.

A gólyatáborok szervezése folyamatban van, ráfordítható működési költség nélkül nincs szükség közbeszerzési eljárás lebonyolítására, amely jelentősen megkönnyítheti a szervezést, és nem teszi függővé a tábor sorsát a közbeszerzési eljárástól, és a rendelkezésre álló HÖK költségvetéstől. Az ilyen módon történő gólyatábor servezéssel kapcsolatban több egyeztetést is folytatunk, többek között Dr. Rónay Zoltán főtitkár úrral.

**Záró gondolatok**

Ezúton is szeretném mindenkinek megköszönni az éves kitartó munkáját, mind a döntéshozásban, mind az operatív jellegű feladatok esetében. Kívánok a jövőre nézve is sok eredményt, akár a Hallgatói Önkormányzaton belül, akár azo kívül.

Köszönöm, hogy elolvastad a beszámolóm, bármilyen kérdést szívesen fogadok akár személyesen, email-en vagy telefonon.

Budapest, 2013. július 1.

Béni Kornél
elnok@ttkhok.elte.hu
06/20 - 9115913